Source: http://360news.ro/ce-a-declansat-articolul-7-al-tratatului-ue-impotriva-poloniei-frans-timmermans-cu-inima-grea-am-activat-articolul-7/
Timestamp: 2019-03-25 07:46:37+00:00

Document:
CE a declanșat Articolul 7 al Tratatului UE împotriva Poloniei. Frans Timmermans: Cu inima grea, am activat Articolul 7 – 360 News
CE a declanșat Articolul 7 al Tratatului UE împotriva Poloniei. Frans Timmermans: Cu inima grea, am activat Articolul 7
December 20th, 2017 Alexandru Leman Externe, Top News 0 comments
Comisia Europeană (CE), gardianul legislaţiei europene, a adoptat o măsură fără precedent şi a impus sancţiuni Poloniei pe care o acuză că încalcă prin reforme judiciare valorile democratice de bază ale Uniunii Europene, potrivit agenţiei poloneze de presă de stat PAP, scrie The Associated Press.
Executivul european ”a conchis astăzi (miercuri) că există un risc clar al unei încălcări grave a statului de drept în Polonia”, a anunţat acesta într-un comunicat, precizând că a declanşat, în consecinţă, Articolul 7 al Tratatului UE, care nu a mai fost utilizat vreodată.
”Cu inima grea, am activat Articolul 7”, a declarat în faţa presei vicepreşedintele Comisiei Frans Timmermans. ”Însă faptele nu ne dau de ales, nu avem altă opţiune”, a adăugat el.
Această măsură poate conduce, la capătul unei proceduri complexe şi care nu a mai fost utilizată vreodată, la o suspendare a drepturilor de vot în cadrul Consiliului European, instanţa care regrupează cele 28 de state membre, în cazul unei ”încălcări grave” a statului de drept
Ministrul polonez al Justiţiei, Zbigniew Ziobro, a părut să confirme această măsură, miercuri, spunând că a primit decizia cu calm şi insistând asupra faptului că Polonia este o ţară care respectă legea.
Articolul 7, prezentat drept ”opţiunea nucleară”, nu a mai fost folosit împotriva vreunui stat membru până acum și este considerată un semn al îngrijorării profunde a europenilor faţă de reformele guvernemantale controversate în domeniul Justiţiei, scrie News.ro.
ministrul polonez al Justiţiei
vicepreședintele Comisiei Europene
Next article Adrian Ţuţuianu (PSD): Modificarea Legii 317/2004 privind CSM este necesară pentru că această instituţie nu şi-a îndeplinit în 13 ani rolul de garant al independenţei Justiţiei
Previous article Iohannis: Există riscul ca România să fie sancţionată de UE, pe modelul Poloniei. Parlamentarismul de bulibăşeală şi avarie trebuie să înceteze!

References: Articolul 7
 Articolul 7
 Articolul 7
 Articolul 7
 Articolul 7
 Articolul 7

Articolul 7
 CSM